Горад Д’ябла

«Горад Д'ябла» (па-сэрбску: Ђавоља варыш) — прыродная славутасьць на гары Радан на поўдні Сэрбіі у 27 км да паўднёвага ўсходу ад гораду Куршумлія. Утварэньне ўяўляе сабою 202 каменныя слупы вышынёй ад 2 да 15 м сярэднім дыямэтрам 1 м, на вяршынях якіх знаходзяцца каменныя блёкі вагой да 100 кг. Слупы маюць натуральнае паходжаньне і паўсталі дзякуючы выпятрэньню. У раёне б’юць дзьве крыніцы: Вада Д’ябла і Калодзеж Д’ябла. Яны маюць высокую мінэралізацыю (да 15 г/л), з-за чаго расьліннасьць у ваколіцах бедная, што спрыяла выпятрэньню. Незвычайнасьць утварэньня спарадзіла сярод мясцовых жыхароў мноства змрочных легендаў, усьлед за якімі яно атрымала назву «Горада Д'ябла». Антураж месца выкарыстоўваецца для прыцягненьня турыстаў, большасьць экскурсій праводзіцца ўноччы. У 1959 годзе тэрыторыя «Гарады Д'ябла» атрымала ахоўны статус, у 1995 годзе ўрад Сэрбіі надаў яму статус помніка прыроды. У 2002 годзе ЮНЭСКА уключыла «Горад Д'ябла» ў папярэдні сьпіс аб’ектаў Сусьветнай спадчыны. Крыніцы Вонкавыя спасылкі Виртуальный тур по «Городу Дьявола»